# EXERCICI – ELECCIONS GENERALS

**Davant les properes eleccions al Congrés dels Diputats, se'ns demana que prepareu el disseny d'una base de dades utilitzant el model E/R vist a classe que permeti:**

* A les eleccions s'hi presenten una sèrie de partits PP(Partit Pessimista), PSOE (Partit Salat i Organitzat d'Espanya), IU (Independents Units), PODEMOS (Parit Oficial Demòcrata

Espanyol Municipalista Obrer Social) entre altres. A on ens interessa saber el nom llarg i les sigles del partit (aquestes seran úniques per cada partit).

* Els escons del Congrés venen determinats per les circumscripcions. Cada circumscripció té assignat un nombre determinat d'escons en el Congrés.
* Cada circumscripció s'identifica de manera única amb un nom i aquesta correspon només amb una província de l'estat que s'identifica amb un codi i a més a més ens interessa guardar el seu nom, el nom de la capital, a quina comunitat autònoma pertany i la superfície de m2.
* Per cada circumscripció es poden presentar un número determinat de llistes de partits polítics (poden haver-hi partits que no es presentin en una determinada circumscripció) i aquestes només es poden presentar en una sola circumscripció.
* Aquestes llistes de partits polítics estan formades per candidats dels quals ens interessa saber el seu dni, nom, nº de vegades que s'ha presentat, quin nº ocupa a la llista.
* Evidentment un candidat només serà d'un partit i ens interessa saber quin és el candidat de cada partit que es presenta per President del Govern.
* Cada província té un conjunt de ciutadans que voten en els municipis on estan empadronats, els quals es té la informació de el seu dni, nom, cognoms, telèfon, adreça.
* Cada municipi s'identifica amb un codi únic i a més amés ens interessa saber el seu nom, el nom complet (nom i cognoms de l'actual alcalde).
* A cada municipi es disposen les meses electorals corresponents per què els ciutadans votin. Normalment es situen en col·legis electorals. A cada ciutadà li correspondrà anar a votar a una determinada mesa electoral i vota a una sola llista (no vota a un candidat, sinó a una llista de la seva circumscripció).
* Les meses electorals s'identifiquen pel municipi a on són i dins el municipi per districte (valor numèric de dos dígits), secció (valor numèric 3 dígits) i mesa(caràcter representat per una lletra). La conjunció dels valors de districte, secció i mesa poden ser iguals en diferents municipis, però no dins el mateix municipi.
* El nostre sistema ha de permetre que el dia de les eleccions i després del recompte de vots, cada mesa pugui entrar el número de vots que han obtingut de les llistes dels partits que s'hi presentaven.

# El nostre sistema cal que permeti. Entre altres coses, fer consultes del tipus:

* Nº d'habitants empadronats en un municipi.
* Votants d'un municipi i quina mesa tenen assignada.
* Municipis d'una província
* Partits que es presenten en una província.
* Quin són els candidats d'un partit en una determinada província.
* Per cada partit, quin és el candidat que es presenta com a President del Govern.
* Número de vots que ha obtingut un partit en una mesa, en un municipi i en una província.